Durnam (xalq mahnısı)

Haqqında 
Xalq mahnısı daha çox Azərbaycan SSR xalq artisti Hacıbaba Hüseynovun özünəməxsus tərzdə ifasıyla məşhurlaşmışdır. Sonralar mahnını Alim Qasımov, Səxavət Məmmədov, Təyyar Bayramov kimi məşhur xanəndələr ifa etmişdir.
 Sözləri 
Dilbər telin daramı, (bəzən: Qara telin daramı)
Yoxdur könlüm aramı! (bəzən: Yoxdur könül aramı!)
Sən ki, təbib deyildin,
Neyçün açdın yaramı? Durnam!
Sən haralısan sormam, (bəzən: sorma!)
Mən buralarda durmam!
Gedəlisən aslan yarım, (bəzən: əsmər yarım)
Gəl sinəm üstə, Durnam!
Yaralı Durnam!

Qarpız kəsdim yeyən yox,
Vallah dərdim bilən yox! (bəzən: dərdimi)
Yarım mənlə barışıb, (bəzən: Mən yarımla barışdım)
Gözün aydın deyən yox! Durnam!
Sən haralısan sormam, (bəzən: sorma!)
Mən buralarda durmam!
Gedəlisən aslan yarım, (bəzən: əsmər yarım)
Gəl sinəm üstə, Durnam!
Yaralı Durnam!

Qarpız kəsdim bar kimi, (bəzən: bal kimi və ya qan kimi)
Dilimlədim nar kimi.
Gördüm yarın əllərini, (bəzən: əllərin)
Gecə yağmış qar kimi, Durnam!
Sən haralısan sormam, (bəzən: sorma!)
Mən buralarda durmam!
Gedəlisən aslan yarım, (bəzən: əsmər yarım)
Gəl sinəm üstə, Durnam!
Yaralı Durnam!
 İstinadlar 

 Xarici keçidlər 
 YouTube / Hacıbaba Hüseynov - Durnam
 YouTube / Alim Qasımov - Durnam
 YouTube / Səxavət Məmmədov - Durnam
 YouTube / Təyyar Bayramov - Durnam

Kateqoriya:Azərbaycan xalq mahnıları